स्वास्थ्य एवं परिवार कल्याण मंत्रालय
कोविड-19 टीकाकरण अपडेट
कोविन पर एक नई सुविधा के साथ “अपने टीकाकरण की स्थिति जानें”
कोविन डिजिटल प्लेटफॉर्म पर एक नई सुविधा “अपने टीकाकरण की स्थिति जानें” का समावेश किया गया है।
यह सुविधा कोविन/स्वास्थ्य एवं परिवार कल्याण मंत्रालय द्वारा सत्यापन इकाई के अधिकृत अधिकारों के अनुसार किसी नागरिक के टीकाकरण की स्थिति/विवरण को सत्यापित/पुनर्प्राप्त करने में मददगारसाबित होगी। इस सुविधा का उपयोग किसी सेवा प्रदाता  द्वारा किसी नागरिक की ओर से मांगी गई सेवा को सुविधाजनक बनाने की दृष्टि से किया जा सकता है।
“अपने टीकाकरण की स्थिति जानें” सुविधा के लाभ:
यह सुविधा उन नागरिकों की सहायता के लिए तैयार की जा रही है जिनके पास उनके द्वारा मांगी गई सेवा का लाभ उठाने के लिए डिजिटल या कागजी टीकाकरण प्रमाण-पत्र उपलब्ध नहीं है।यह सुविधाकिसी सेवा प्रदाता को अनुरोध करने वाली संस्था की अधिकृत अनुमति के अनुसार किसी नागरिक के टीकाकरण की स्थिति/टीकाकरण के डिजिटल रिकॉर्ड को सत्यापित करने में सहायता कर सकती है।
इस सुविधा के उपयोग से होने वाले कुछ फायदे इस प्रकार हैं:
- यह सुविधा किसी व्यक्ति के टीकाकरण की स्थिति को सत्यापित करने में मदद कर सकती है। टीकाकरण की स्थिति-पूर्ण रूप से टीकाकृत, आंशिक रूप से टीकाकृत या टीकाकृत नहीं- हो सकती है।
- इस सुविधा का उपयोग ट्रैवल एजेंसियों द्वारा किया जा सकता है और यह सिर्फ टीकाकरण करा चुके लोगों को यात्रा की अनुमति देकर उनकी यात्रा को सुरक्षित बनाने में मदद कर सकता है।
- नियोक्ताओं द्वारा इस सुविधा का उपयोग कर्मचारियों के टीकाकरण की स्थिति को सत्यापित करने और कार्यालयों, कार्यस्थलों आदि में कामकाज को फिर से शुरू करने के लिए किया जा सकता है।
- यह सुविधा देश में आर्थिक गतिविधियों को फिर से शुरू करने और उन्हें बढ़ावा देने में मदद करेगी।
इस सुविधा के तहत दी जाने वाली सेवाएं:
- किसी लाभार्थी के संरक्षित स्वास्थ्य संबंधी डेटा का खुलासा किए बिना उसकी कोविड टीकाकरण की स्थिति का सत्यापन करना
- इस सुविधा, जिसे कोविन ने निजी/सरकारी सेवा प्रदाताओं के लिए एक प्रमाणीकरण एपीआई/नो-कोड वेबपेज इंटीग्रेशन के माध्यम से किसी व्यक्ति के टीकाकरण की स्थिति से जुड़ी सूचना को पुनः प्राप्त करने के लिए बनाया है, को ओपन एपीआई या नो-कोड वेबपेज इंटीग्रेशन के माध्यम से निम्नलिखित प्रतिक्रियाओं के साथ सक्षम किया जा सकता है–
•टीकाकृत नहीं
•आंशिक रूप से टीकाकृत
•पूर्ण रूप से टीकाकृत
कोविन पर “अपने टीकाकरण की स्थिति जानें” सुविधा का लाभ उठाने के लिएउपयोगकर्ता निम्नलिखितप्रक्रियाओं का पालन कर सकता है:
- उपयोगकर्ता को कोविन होम पेज पर “अपने टीकाकरण की स्थिति जानें सेवा”टैब पर क्लिक करना होगा:
- उपयोगकर्ता को नीचे दिए गए तरीके से वेबपेज पर रीडायरेक्ट किया जाएगा:
- आगे की प्रक्रियाएं इस प्रकार हैं:
- सेवा प्रदाता कोविन पर पंजीकृत लाभार्थी का पूरा नाम और मोबाइल नंबर दाखिल करेगा
- सेवा प्रदाता का एप्लीकेशन कोविन के टीकाकरण प्रमाणीकरण एपीआई/नो कोड वेबपेज इंटीग्रेशन को कॉल करेगा
- कोविन प्राधिकार के अनुरूप दाखिल किए गए विवरण/अनुमति और सही नाम एवं मोबाइल नंबर को मान्य/प्रमाणित करेगा
- लाभार्थी के पंजीकृत मोबाइल नंबर पर एक ओटीपी भेजा जाएगा
- लाभार्थी से उसके यूआईमें उपलब्ध डेटा एंट्री स्क्रीन के माध्यम से सेवा प्रदाता को ओटीपी प्रदान करने का अनुरोध किया जाएगा
- मोबाइल ओटीपी का प्रमाणीकरण सफल होने पर, कोविन टीकाकरण से संबंधित विवरण और जनसांख्यिकी के ब्यौरे के साथ टीकाकरण की स्थिति साझा करेगा। टीकाकरण की स्थिति बारे में अनुरोध करने पर, कोविन अनुरोध को मान्य करेगा और ऊपर बताए गए तरीके से टीकाकृत नहीं याआंशिक रूप से टीकाकृत, या पूर्ण रूप से टीकाकृत से संबंधितएक वैध प्रतिक्रिया वापस भेजेगा।
- इस सुविधा का उपयोग कर व्यक्ति अपने टीकाकरण की स्थिति से संबंधित ग्राफिक्स को सोशल मीडिया पर भी साझा कर सकता है।